《关山月》
明代·乔世宁

关山一片月，扬彩射金微。
胡马中宵动，天街七晕围。
将军横塞角，少妇捣边衣。
为有刀头望，长看破镜飞。

作者简介：陕西耀州人，字敬叔，号三石。嘉靖十七年进士。累迁四川佥事、湖广提学副使。二十九年任河南参政。时俺答犯京师，调募纷纭，世宁无不立办。迁四川按察使，以丁忧归，后曾累荐，不起。世宁强学好问，至老不倦。有《丘隅集》。